রাবেয়া খাতুনের দাবী,সে স্বচোখে দেখেছে,সেখানে ট্রাকভর্তি করে বাঙ্গালী মহিলাদের আনা হতো, বন্দী রাখা হতো এবং মাসের পর মাস ধর্ষণ করা হতো। তবে তার এ বিবরণে কোন সংখ্যার উল্লেখ নাই এবং তারিখেরও উল্লেখ নাই। রাবেয়া খাতুনের মতে “পাঞ্জাবী সৈন্যরা মহিলাদের আনতো স্কুল,কলেজ,বিশ্ববিদ্যালয় ও অভিজাত আবাসিক এলাকা থেকে।” তাদের অধিকাংশের হাতে বই ও গায়ে অলংকার থাকতো। তার বিবরণ মতে,“পাক-সেনারা এসব মুহিলাদের চুম্বন করতো, উলঙ্গো করত, ধর্ষণ করতো এবং নানারূপ কুরুচীপূর্ণ আওয়াজ করতো এবং মাঝে মাঝে অট্রহাসীও দিত।” সে আরো বর্ণনা দিয়েছে,“তিন তলা বিল্ডিংয়ে সারিবদ্ধ ভাবে এসব মহিলাদের উলঙ্গ করে রাখা হত। মহিলাদের মাথার চুল বারান্দায় টানানো তার ও লোহার রডের সাথে বেঁধে উলঙ্গ-অবস্থায় সারিবদ্ধ ভাবে ঝুলিয়ে দেয়া হত। পাঞ্জাবী সৈন্যরা কাজে যাওয়ার সময় এবং কাজ থেকে ফেরার সময় তাদের উপর যৌন নিপীড়ন করতো। এসব মহিলাদের মধ্যে যারা মারা যেত তাদেরকে নীচে নামিয়ে নেওয়া হত এবং উলঙ্গ মেয়েদের নতুন ব্যাচ আনা হত।” রাবেয়া খাতুনের কথা, সেখানে সব সময় পাহারাদারীর ব্যবস্থা ছিল। তবে সমস্যা হলো,সে যা বলেছে তা অন্য কাউকে দিয়ে যাচায় করার উপায় সে রাখেনি। তার কথা,সেখানে আর কোন বাঙ্গালী ছিল না,অন্য কোন ঝাড়ুদারও ছিল না। অর্থাৎ এসবের সাক্ষী একমাত্র সেই। সে আরো বলেছে,“ডিসেম্বরে যখন ভারতীয় বিমান বাহিনী ঢাকার উপর বোমা বর্ষণ শুরু করে তখন পাঞ্জাবী সৈন্যরা সেখানে আনা জীবিত সকল মেয়েদেরকেই হত্যা করে।”